SEYILING. 2
నేటి నుంచి సెయిలింగ్‌ పోటీలు
హైదరాబాద్‌: హైద్రాబాద్‌లోని యాచ్‌ క్లబ్‌లో తెలంగాణ స్టేట్‌ ఓపెన్‌ సెయిలింగ్‌ ఛాంపి యన్‌ షిప్‌ ఆదివారం నుంచి కనువిందు చేయనుంది. హుస్సేన్‌ సాగర్‌లో ఇందుకు సంబంధించిన ఏర్పాట్లు పూర్తయ్యాయి. జూలై 12వరకు కొనసాగనున్న ఈ పోటీల్లో దేశవ్యాప్తంగా పలువురు సెయిలర్లు ఇప్పటికే నగరానికి చేరుకున్నారు. సముద్ర తీర నగరాలైన చెన్నై, ముంబైలతో పాటు, భోపాల్‌ నుంచి అధిక సంఖ్యలో క్రీడాకారులు తరలివచ్చారు. మొత్తం మీద తమిళనాడు, మధ్య ప్రదేశ్‌, మహారాష్ట్ర నుంచి అధిక సంఖ్యలో సెయిలర్లు పాల్గొంటున్నారు. రెగట్టా పేరుతో వ్యవహరిస్తున్న ఈ క్రీడా పోటీలను రాష్ట్ర టూరిజమ్‌ శాఖతో కలిసి తెలంగాణ సెయిలింగ్‌ అసోసియేషన్‌ నిర్వహి స్తోంది. దీనికి తెలంగాణ ఒలింపిక్‌ అసోసియేషన్‌, యాచింగ్‌ అసోసియేషన్‌ ఆఫ్‌ ఇండియా గుర్తింపు ఉంది. జూనియర్‌, యూత్‌, సీనియర్‌ అనే 3కేటగిరీల్లో ఈ పోటీనలు నిర్వహిస్తున్నారు. రెండో సారి నిర్వహిస్తున్న ఈపోటీలకు దేశవ్యాప్తంగా మంచి ఆదరణ వస్తోంది నిర్వాహకులు తెలిపారు. వీటివల్ల తెలంగాణలో సెయిలింగ్‌ క్రీడలో ప్రతిభ గల క్రీడాకారులు ఎదుగుతున్నారని వారు తెలిపారు. ప్రస్తుత పోటీల్లో గౌతమ్‌ కంకట్లతోపాటు మస్తీ సాయిబాబా సత్తా చాటుతారన్న విశ్వాసం ఉందని వారు వెల్లడించారు. యూత్‌ లెవల్లో తెలంగాణ తరుపున తనిష్క్‌, దేశా§్‌ు మంచి ప్రతిభ కనుబరుస్తాడని అంచనా వేస్తున్నారు. గతేడాది పోలిస్తే ఈసారి పోటీదారుల సంఖ్య పెరిగిందని, ఈఏడాది పోటీల్లో కొత్తగా కొన్ని అంశాలు ప్రముఖ్యత సంతరించుకుందని నిర్వాహకులు పేర్కొన్నారు.